Ivana Trump
<s>Ivana Trump (rođena kao Ivana Marie Zelníčková 20. februara 1949., umrla 14. jula 2022.) bila je američko-češka poslovna žena i bivša manekenka, najpoznatija kao prva supruga američkog poslovnog čovjeka i političara Donalada Trumpa.</s>

<s>Rođena je u Čehoslovačkoj pod komunističkom vlašću.</s><s>U djetinjstvu se bavila skijanjem, te je neko vrijeme studirala na Praškom univerzitetu.</s><s>Godine 1971. se udala za agenta za prodaju nekretnina Alfred Winklmayra, a 1973. godine emigrirala u Kanadu.</s><s>Od prvog muža se razvela 1976. godine, a nakon što je upoznala Trumpa u New Yorku, za njega se vjenčala 1977. godine.</s><s>Bračni par Trump je brzo postao jedan od najpoznatijih u njujorškom otmjenom društvu, a Donald je Ivani također pružio važnu ulogu u razvoju vlastitog poslovnog imperija, pa je u jednoj anketi 1990. godine proglašena "hotelijerkom godine" u SAD.</s><s>Ivana Trump je Donaldu rodila troje djece - Donalda Juniora (1977), Ivanku (1981) i Erica (1983).</s><s>Kada je krajem 1990. otkriveno kako Donald održava vanbračnu vezu sa glumicom Marlom Mapes, pokrenula je spektakularnu brakorazvodnu parnicu koja je okončana sudskom nagodbom 1992. godine.</s><s>Nakon nje je Ivana Trump sa bivšim mužem ostala u dobrim odnosima, te je, između ostalog, 2016. godine javno podržala njegovu kandidaturu za američkog predsjednika.</s>

<s>Poslije braka sa Trumpom se udala još dva puta udala, ali nijedan brak nije dugo potrajao.</s><s>Bavila se samostalnom poslovnom karijerom, te je 1990-ih, između ostalih, nakratko surađivala sa kontroverznim hrvatskim poduzetnikom Miroslavom Kutlom.</s><s>Kao celebrity je imala cameo nastup u hollywoodskoj komediji The First Wives Club (tumačeći same sebe), te 2010. godine u britanskoj reality emisiji Celebrity Big Brother.</s>

<s>Češki poslovni ljudi
Češke manekenke
Ivana</s>

